Tanel Saar

**Tanel Saar** (sündinud 7. novembril 1974) on eesti näitleja, lavastaja ja lavavõitluse õpetaja.

Ta on lõpetanud 1997. aastal Tallinna Pedagoogikaülikooli näitejuhtimise erialal ning 2018. aastal Eesti Muusika- ja Teatriakadeemia lavakunstikooli füüsilise teatri magistriõppes.

Ta töötab 1997. aastast koosseisulise näitlejana VAT Teatris. 2008. aastast annab Vanalinna Hariduskolleegiumis lavavõitluse tunde. 

Alates 2022. aastast töötab ta rollilepinguga ka teatris Nuutrum.

Tema esimene suurem lavastajatöö oli "Aadam ja Eeva", mis esietendus 2015. aastal.

2025. aastal tegi Saar kaasa Seto Kuningliku Teatri suurejoonelises vabaõhulavastuses "Seto Odüsseia" (lavastaja Elina Pähklimägi), mida mängiti Luhamaal. Ta näitles selles rokkmuusikalis lausa viies rollis, milleks tuli õppida setu keelt, ning õpetas näitlejatele selgeks rohked võitlusstseenid. Kriitik Kristi Küppar on esile tõstnud, et lisaks lavavõitluse juhendamisele ja etendamisele oli Tanel Saar selles lavastuses ka koomiliste rollide kirkaim täht. 

Tema sisseloetuna on eetrisse läinud suur hulk Eesti Raadio järjejutte (nt Jack Higginsi "Põrgus kohta pole", 2011; August Mälgu "Projekt Victoria" ja "Jumala linnud", 2012; Matthias Johann Eiseni jõulu- ja muud jutud, 2013; Eduard Bornhöhe "Vürst Gabriel", 2020 jm). Ta on näidelnud kuuldemängudes ja lugenud raadiosaadetes luulet, lisaks loeb ta ka raadioreklaame.

Tanel Saar on Eesti Teatriliidu ja Näitlejate Liidu liige (1998).

## Looming
### Rollid filmides
*"Ma olen väsinud vihkamast" (vang, 1995)
*"Stiilipidu" (turvamees, 2005)
*"Mina olin siin" (Renita poiss, 2008)
*"Riigireetur" (tekstilugeja, 2009)
*"Look of a Killer" (2011)
*"Valik" (uurija, 2022)
*"3. oktavi F" (mees, kes lööb naist, 2022)
*"Souls" (farmer, 2024)

### Rollid telesarjades
*"Kired" (1997, 1999)
*"Kodu keset linna" (2003−2005)
*"Minu kallis ema" (Aivar, 2025)

### Rolle kuuldemängudes
* 1997 – Toomas Raudam "Embus" (Juan, noormees Baskimaalt, terrorist)
* 1998 – Eeva Park "Varipruut" (Rein, autojuht)
* 1997 – Eno Raud "Naksitrallid" 
* 2014 – Jim Ashilevi "Godzilla" (Spordireporter, Kolmas narkomaan, Mutt)

### Lavastused
* Puškini "Tsaar Saltaan" (2013, ka osatäitja)
* Ehrenbuschi "Aadam ja Eeva" (2015, VAT Teater; ka lemmikingel Miikaeli, Kitsepoisi ja lind Merelaine osatäitja)
* "NO37,9 Lavakooli aktsioon: Kreeka tragöödiad" (2017, teater NO99)
* Pärna ja Saare "Eine murul" (2017, VAT Teater; mängis Kunstnikku)
* Antonioni "Blow-up" (2018, VAT Teater; mängis Meest pargis, Thomase assistenti, Meest, kes jälitab Thomast, ja Miimi)
* "Oidipus. Antigone" (2021, VAT Teater)
* Wiiralti ja Saare "Kabaree. Põrgu" (2023, VAT Teater)
* Pärna ja Saare "Tõusvad viiuldajad" (2025, VAT Teater)

## Isiklikku
Ta on abielus omaaegse kursusekaaslase, samuti näitejuhtimist õppinud Marianaga, neil on kolm last. Tütar Hanna, kes on õppinud Inglismaal draama- ja teatrikunsti, on teinud kahele Tanel Saare lavastusele koreograafia.

Pere maakodu on Tapal.

Ta on harrastanud käsipalli, ''taekwondo''<nowiki/>'d ja rahvatantsu.

## Viited

## Välislingid
*
* Kristjan Ojang. Saage tuttavaks - Tapalt pärit näitleja Tanel Saar (raadiosaade) Äripäeva raadio, 8. september 2023
* Kajalood. Tanel Saar Vikerraadio, 30. september 2023
* Konstantin Kuningas. Saar, Pärn ja pähkel Sirp, 5. september 2025
* Greta Kaupmees. Näitleja Tanel Saar pikaaegse suhte saladusest: poliitikast me isegi ei hakka rääkima. Tal omad poliitilised eelistused, mul omad Kroonika/Delfi, 16. november 2025